Kvitbjørn-ulykken

«Kvitbjørn»-ulykken inntraff den 28. august 1947 da Det Norske Luftfartsselskaps sjøfly «Kvitbjørn» i tett tåke traff fjellveggen rett ovenfor Urklubben i Lødingsfjellet  ved Lødingen, lengst sør i Tjeldsundet.  Flyet var av typen Short Sandringham (reg. LN-IAV), levert 24. april 1947 som det første av en serie på 5 tilsvarende fly til DNL.

Flybåten var, da den havarerte, på vei fra Tromsø, via Harstad, Bodø, Hommelvik (ved Trondheim) til Oslo.  Samtlige 35 ombord omkom i dette som til da var Norges største flyulykke. Ombord var det 28 passasjerer (derav en amerikansk og to tsjekkiske statsborgere), samt et mannskap på sju.

Et øyenvitne fortalte til NTB at de hadde sett flyet komme i lav høyde over Tjeldsundet der det var tåke og lite oversiktlig vær. Plutselig begynte maskinen å svinge, samtidig som den steg og forsvant inn i tåka som omga den om lag 400 meter høye Kvammetind (del av Lødingsfjellet). Umiddelbart etterpå hørte man braket da maskinen traff fjellveggen i 290 m høyde. Ulykken inntraff klokken 09.05.

Årsaken til ulykken klar 
Rapporten fra Havarikommisjonen ble frigitt i 2007. Styrten i fjellveggen skyldes sannsynligvis feilnavigering under vanskelige værforhold ved at flyverne i tett tåke tok feil av to holmer benyttet som navigasjonspunkt, henholdsvis Strandsholmen og Hjertholmen (se Lødingen fyr). Den siste holmen ligger i forbindelse med tettstedet Lødingen, og var et navigasjonsmerke for å endre kursen på ferden ut Vestfjorden. Det antas at man forvekslet de to holmene og endret til en fatal kurs.

Minnestund
Om kvelden, samme dag som ulykken skjedde, holdt biskop Berggrav en minnetale over ulykken og de etterlatte på NRK Radio.

. Minnestund planlegges på 60-årsdagen for ulykken 28. august 2007  Minnestund på 60-årsdagen for ulykken, på dagen 60 år etter ulykken, deltok 80 personer (mange av dem pårørende) på en minnestund arrangert av Lødingen kommune for å minnes de 35 som omkom. Ulykkesstedet i fjellet er markert med et hvitt merke. Det er satt opp en minnetavle nord for Kåringskrysset v/ Storvollvannet, langs E10, hvor fra man også kan se ulykkesstedet.

Et minnesmerke (del av flyets motor satt på en stensokkel) over ulykken, ble på årsdagen for ulykken, 28. august 2009, avduket av daværende direktør for SAS Norge Ola Strand. Minnesmerket er plassert i forbindelse med ovennevnte minnetavle. Mange pårørende etter de omkomne deltok også ved denne seremonien. Initiativet til minnesmerket ble tatt av lokale krefter på Lødingen.

De forulykkede
Mannskap (syv personer)
 Kaptein John Buer (26), Sandefjord Norske krigsflyvere 1941-1945. North Weald Wing. 331/332. John Buer. RAF NORDIC CLAIMS OF ENEMY AIRCRAFTS IN WORLD WAR 2. Kvm. John Buer.
 Andreflyver Karl Bengtsen (32), Kolbotn
 Navigatør Johannes Daae Risnes (31), Sola 
 Telegrafist Paul Idland (29), Oslo
 Mekaniker Gunnar Michaelsen (30), Fredrikstad
 Flyekspeditør Atle Fedje (22), Oslo 
 Flyvertinne Ester Mildrid Løsnes (21), Oslo

Passasjerer (28 personer)
 Tryfosa Nilsen, Bodø
 Mrs. Margrethe Jess, USA
 Sigrid Dorthea Kristiansen, Harstad
 Hans Andreas Alstad, Harstad
 Judith Elisabeth Alstad, Harstad
 Henry Kristoffersen, Andenes
 Arne Simonsen, Andenes
 H.J. Fagerhaug, Sortland
 Ottar Haukebø, Harstad 
 Ivar Moe, Harstad 
 Jan Reinis, Tsjekkoslovakia
 Tatiana Silingerova, Tsjekkoslovkia
 Eirik Bjarghov, Bodø 
 Karl Thommasen, Tromsø
 Einar Isachsen, Tromsø 
 Ingrid Isachsen, Tromsø
 Erling Gabrielsen, Hammerfest
 Gunvor Olsen, Havøysund 
 Kaare Sirnes Rønne, Tromsø
 Nils Gunnar Olsen, Løkken Verk
 Finn Stavseth, Tromsø 
 Torstein Pedersen, Oslo
 Trygve Hauan, Hammerfest
 Fru Blanche Pedersen, Oslo
 Hermod Mathias Lauritzen (DNL-ansatt), Sørreisa
 Gerhard Heine, København, Danmark
 Ingvar Ingebrethsen, Stavanger
 Jarle Ebbesen (DNL-ansatt), Bergen

Referanser

Litteratur

Lødingen lokalhistorielag (2007/2008) Årbok for Lødingen. Kvitbjørnulykka i 1947, ISBN 978-82-90924-11-4.
Lødingen lokalhistorielag (2003/2004) Årbok for Lødingen. Kvitbjørnulykka 28. august 1947, ISBN 82-90924-09-7. 
Lødingen lokalhistorielag (1999/2000) Årbok for Lødingen. Kvitbjørnulykken. Katastrofen. Beretning om en av de omkomne. En fra hjelpemannskapene forteller, ISBN 82-90924-07-0.
Lødingen lokalhistorielag (1981) Årbok for Lødingen. Kvitbjørnulykken som krevde 35 menneskeliv, ISBN 82-990715-2-6.

 Eksterne lenker 
  DNL "Kvitbjørn" LN-IAV 
  Sørreisamann hedret etter flyulykke
 Minnemarkering i Lødingen
  Fikk statsministerens billett – og omkom
 Minnestund og avduking av minnebauta 62 år etter ulykken.
 Norske krigsflyvere 1941-1945. North Weald Wing. 331/332. John Buer.
 RAF NORDIC CLAIMS OF ENEMY AIRCRAFTS IN WORLD WAR 2. Kvm. John Buer.

Kategori:Flyulykker i Norge
Kvitbjørn-ulykken
Kvitbjørn-ulykken
Kategori:Lødingens historie
Kategori:Ulykker og hendelser med Short Sandringham
Kategori:Kontrollert flyvning inn i terreng